মন্দিরে হনুমান বিগ্রহ ভাঙাকে কেন্দ্র করে উত্তপ্ত কুলপি

কুলপি- হনুমান মন্দিরের (Hanuman Temple ) হনুমান বিগ্রহ (Hanuman Idol) ভাঙাকে কেন্দ্র করে উত্তপ্ত হল কুলপি (Kulpi)। কাকদ্বীপ মন্দির বাজারের পর এবারে কুলপিতে হনুমান মন্দিরের হনুমান বিগ্রহ ভাঙাকে কেন্দ্র করে উত্তাল হয়ে ওঠে গোটা এলাকা। স্থানীয় সূত্রে জানা যায় ঘটনাটি ঘটেছে কুলপি থানার (Kulpi Police Station) রামকৃষ্ণপুর অঞ্চলের সিংহের হাট এলাকায়।

স্থানীয় খবর, বুধবার দিন সকাল বেলা এলাকার মানুষজন দেখতে পায় বজরংবলীর হনুমান মন্দিরে হনুমানের কেউ বা কারা মুন্ডু ছেদন করেছে। আর বিষয়টি নিয়ে ইতিমধ্যেই উত্তাল হয়ে উঠেছে গোটা এলাকা ১১৭ নম্বর জাতীয় সড়ক অবরোধ করে বিক্ষোভ দেখাতে থাকে এলাকার বাসিন্দারা। মূলত তাদের দাবি যে এই ঘটনার সাথে যুক্ত অবিলম্বে পুলিশ প্রশাসনকে সমস্ত সিসিটিভি দেখে গ্রেফতার করে শাস্তির ব্যবস্থা করতে হবে না হলে এই অবরোধ চলতে থাকবে। ইতিমধ্যেই পরিস্থিতি নিয়ন্ত্রণে আনতে ঘটনাস্থলে পৌঁছেছে সুন্দরবন পুলিশ জেলার অ্যাডিশনাল পুলিশ সুপার সহ কুলপি থানার ওসি ও বিশাল পুলিশ বাহিনী।

আরও পড়ুন- শীতের স্পেল বজায় থাকবে, দক্ষিণবঙ্গে তাপমাত্রা নামবে ১০ ডিগ্রির নিচে

এই ঘটনায় সাধারণ মানুষের মধ্যে আতঙ্ক ছড়িয়েছে। স্থানীয় মানুষের কথায়, আগে এই ধরনের ঘটনা কোনদিন ঘটেনি, বর্তমানে এই ধরনের নিন্দনীয় ঘটনা দেখতে হচ্ছে। কে কারা সমাজে অশান্তি তৈরি করার জন্য এই ধরনের ঘটনাগুলি ঘটিয়ে চলেছে। এখন থেকেই এই ধরনের ঘটনা বন্ধে কড়া ব্যবস্থা নেওয়া প্রয়োজন।

দেখুন আরও খবর-